L'Horta Sud amb l'esport
26/01/2004 13:47:00

# L'Horta Sud amb l'esport

*   26/01/2004 13:47:00
*   [Imprimir](#)
*   Compartir
*    https://www.alaquas.org/documento.asp?id\_do=9021

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9021%2F0&title=Ajuntament%20d%27Alaqu%C3%A0s.%20Premsa.L%27Horta%20Sud%20amb%20l%27esport)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9021/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9021/9021_Form_4.jpg)](https://www.alaquas.org/ficheros/documentos/2004/2/9021/9021_Form_10.jpg "<a href='https://www.alaquas.org/ficheros/documentos/2004/2/9021/9021_Form_10.jpg' target=_blank><i class='fa fa-external-link' aria-hidden='true'></i>.L'Horta Sud amb l'esport</a>")

Catorze ajuntaments de la comarca, entre els quals es troba l'Ajuntament d'Alaquàs, posen en marxa la XV edició dels Encontres Esportius Comarcals de l'Horta Sud

Per tal de potenciar l'activitat esportiva entre les i els ciutadans de la comarca, els ajuntaments d'Alaquàs, Aldaia, Alcàsser, Barri del Crist, Manises, Massanasssa, Mislata, Picanya, Picassent, Paiporta, Quart de Poblet, Torrent, Silla  i Xirivella han posat en marxa un programa esportiu amb l'objectiu d'oferir a les i els usuaris de les Escoles Esportives Municipals un espai d'encontre esportiu que incloga diferents possibilitats i alternatives per a les i els veïns que practiquen esport en les instal·lacions municipals.  
   
La presentació de la XV edició dels Encontres Esportius Comarcals de l'Horta Sud va tindre lloc el divendres al Castell d'Alaquàs. En l'acte van estar presents l'Alcalde d'Alaquàs, Jorge Alarte i alcaldes i regidors dels catorce ajuntaments que participen en aquest programa esportiu.

L'encarregat de presentar aquest acte va estar l'Alcalde d'Alaquàs, Jorge Alarte, qui va donar la benviguda a totes les i els assistents al Castell d'Alaquàs i va destacar especialment aquest acte com un exemple de treball en comú. Jorge Alarte va posar en relleu que aquest programa ha estat sobretot "una experiència pionera i singular per a continuar definint línies conjuntes en polítiques municipals".

En la seua intervenció, l'Alcalde d'Alaquàs va recordar que enguany es celebra l'Any Europeu de l'Educació a través de l'Esport. Amb motiu d'aquesta data, Alarte va destacar que "és una bona ocasió aprofitar aquest esdeveniment a nivell europeu i rellançar i impulsar aquestes accions i aquests nous programes".

Després de la intervenció de l'Alcalde d'Alaquàs, es va realitzar una explicació audiovisual del programa Econtres Esportius Comarcals de l'Horta Sud, en què l'any passat van participar vora 7000 veïnes i veïns de les poblacions participants i en què es van desenvolupar un total de 40 esdeveniments conjunts.

Els Encontres Esportius Comarcals de l'Horta Sud inclouen diferents programes com són els Econtres de les Escoles Esportives Municipals i els Encontres de Persones Majors. A través d'aquests programes s'ofereixen activitats relaciones amb tot tipus d'esports com són: bàsquet, hanbol, gimnàstica rítmica, voleibol, tennis, judo, escacs, frontennis, futbol 7 i futbol sala entre altres. Cal destacar també els Encontres de Natació, d'Aeròbic, la Lliga Comarcal d'Atletisme i la Champion's League de l'Horta Sud, dirigits a totes les categories i edats.

Aquest programa esportiu, a més de possibilitar la promoció i el desenvolupament d'activitats físico-esportives, permet també fomentar els hàbits esportius i promoure la relació social i afectiva entre la ciutadania. A més a més, amb aquestes jornades es dóna l'oportunitat a tots els municipis de millorar la formació específica dels tècnics i operaris de les instal·lacions esportives.